Zenos Frudakis

pisi|"Vabadus" ("Freedom"; 2001) Philadelphias GlaxoSmithKline'i peakorteris
Zenos Frudakis (sündinud 17. juuli 1951 San Franciscos) on kreeka päritolu Ameerika Ühendriikide skulptor.

 Elulugu 
Zenose isa Vasilis Frudakis sündis Kreekas ja emigreerus lapsena Ameerika Ühendriikidesse. Temast sai muusik ja luuletaja. Tema ja Kassiani Alexise abielust sündis viis last. Zenos kasvas üles Lääne-Virginias Wheelingis ja Indianas Garys. Ta töötas terasetööstusettevõttes.

Zenos hakkas skulptuuriga tegelema juba nooruses. 1972. aastal suundus ta Philadelphiasse, et õppida Pennsylvania kunstiakadeemias. Ta õppis teiste seas oma skulptorist venna Evangelos Frudakise ja maalikunstnik James Hanesi käe all. Hiljem kaitses ta Pennsylvania Ülikoolis magistriväitekirja kaunite kunstide alal.Sarah Blackman, "Sculpting a Life" (feature article on Frudakis), The Pennsylvania Gazette, Class of '82, November/December 2002, p. 3.

Looming
Zenos Frudakis viljeleb eelkõige monumentaalskulptuuri. Tema teoseid leifub näiteks Lõuna-Carolina skulptuuripargis Brookgreen Gardens,Robin R. Salmon, Brookgreen Gardens Sculpture (Brookgreen Gardens, 1993), v. 2, pp. 188-91. New Yorgi klubis Lotos Club,The Lotos Experience, The Tradition Continues (Lotos Club, 1995), pp. 34-35. Jaapanis Utsukushi ga-hara vabaõhumuuseumis,Third Rodin Grand Prize Exhibit, The Utsukushi-ga-hara Open Air Museum, Hakone Open Air Museum, Embassies of Greece, Spain, United Kingdom and British Consul, United States, West Germany, 1990, pp. 27-28. New Yorgi riiklikus disainiakadeemias ja USA Lõuna-Aafrika Vabariigi saatkonnas Pretorias.Gene Freedman, "The Unveiling of a Memorial," USIA World, April 1989, pp. 10-11.

Zenos Frudakis on kõige rohkem mõjutusi saanud kreeka skulptuurist; talle on eeskujuks olnud ka Michelangelo, Gian Lorenzo Bernini, Jean-Baptiste Carpeaux ja Auguste Rodin.

Teoseid
Frudakise tuntumate teoste seas on Ameerika Ühendriikide õhujõudude memoriaali auvahtkond, skulptuur "Vabadus" Philadelphias GlaxoSmithKline'i peakorteris, Philadelphia linnapea Frank Rizzo kuju, Mark Twaini kuju New Yorgi Lotos Clubis. Ta on palju kujutanud sportlasi.

Viited

Välislingid
 Koduleht

Kategooria:Ameerika Ühendriikide kunstnikud
Kategooria:Pennsylvania ülikooli vilistlased
Kategooria:Sündinud 1951